**Hrvatska banka za obnovu i razvitak**, Strossmayerov trg 9, Zagreb, OIB: 26702280390, u ime i za račun Republike Hrvatske, zastupana po \_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: HBOR)

i

**\_\_\_\_\_\_\_\_\_\_\_\_\_\_\_ d.d.**, \_\_\_\_\_\_\_\_\_\_, \_\_\_\_\_\_\_\_\_\_, OIB: \_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik jamstva)

(HBOR i Korisnik jamstva u daljnjem tekstu zajedno: Ugovorne strane)

zaključili su u Zagrebu dana \_\_\_\_\_\_\_\_\_\_ ovaj

**UGOVOR O REGRESNOJ NAPLATI**

**BR. \_\_\_\_\_\_\_**

**(u daljnjem tekstu: Ugovor)**

# Članak 1. Preambula

1. Ugovorne strane suglasno utvrđuju da je \_\_\_\_\_\_ (*datum zaključenja*), između HBOR-a, Korisnika jamstva i Krajnjeg korisnika *(ev. sudužnik, jamci platci, založni dužnik)* zaključen Ugovor o jamstvu br. \_\_\_\_\_\_ od \_\_\_\_\_\_\_\_\_ (u daljnjem tekstu: Ugovor o jamstvu), kojim se reguliraju prava i obveze ugovornih strana u odnosu na Jamstvo, kojim se HBOR Korisniku jamstva obvezao na prvi pisani poziv, bezuvjetno i bez prigovora, isplatiti \_\_\_\_\_\_\_ % dospjele nenaplaćene tražbine na ime glavnice Kredita iz Ugovora o kreditu, što iznosi najviše \_\_\_\_\_\_\_\_ eura(slovima: \_\_\_\_\_\_\_\_\_\_\_), ako Krajnji korisnik ne ispuni svoje dospjele obveze iz Ugovora o kreditu.
2. Ugovorne strane suglasno utvrđuju da je Korisnik jamstva, sukladno članku 3. Ugovora o jamstvu, dostavio HBOR-u \_\_\_\_\_\_\_ *(datum)* Poziv na plaćanje po jamstvu br. \_\_\_\_\_\_\_ te *<da je \_\_\_\_\_\_\_\_\_\_ (datum) dostavio HBOR-u izvadak iz poslovnih knjiga Korisnika jamstva sa stanjem dospjelih nenaplaćenih tražbina na ime glavnice Kredita na Dan obračuna za isplatu u iznosu od \_\_\_\_\_\_\_\_\_\_(valuta) (u slučaju pod čl. 3. st. (5) pod b) Ugovora o jamstvu.>*

*<da je \_\_\_\_\_\_\_\_\_\_ (datum) dostavio HBOR-u pisanu izjavu iz članka 3. st. (5) pod c) Ugovora o jamstvu i izvadak iz poslovnih knjiga Korisnika jamstva sa stanjem dospjelih nenaplaćenih tražbina na ime glavnice Kredita na Dan obračuna u iznosu od \_\_\_\_\_\_\_\_\_\_(valuta) (u slučaju pod čl. 3. st. (5) pod c) Ugovora o jamstvu.>*

1. Svi pojmovi navedeni velikim početnim slovima u ovom Ugovoru imaju istovjetno značenje kao i u Ugovoru o jamstvu, osim ako je ovim Ugovorom izričito drugačije određeno.

# Članak 2. Isplata po Jamstvu

HBOR se obvezuje isplatiti Korisniku jamstva po Jamstvu iznos od \_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_) eura, najkasnije do \_\_\_\_\_\_\_\_\_\_\_\_, u korist računa broj: \_\_\_\_\_\_\_\_\_\_\_, model: \_\_\_\_\_\_\_\_, poziv na broj: \_\_\_\_\_\_\_\_\_\_\_\_, uz opis plaćanja: \_\_\_\_\_\_\_\_\_\_\_\_\_\_\_.

**Članak 3. Naknada Troškova prisilne naplate**

1. Ugovorne strane suglasno utvrđuju da je, na zahtjev Korisnika jamstva, HBOR dužan, sukladno odredbama Ugovora o jamstvu i ovog Ugovora, naknaditi Korisniku jamstva \_\_\_ (*sukladno udjelu iznosa plaćanja po Jamstvu u ukupnom nenaplaćenom dugu po Ugovoru o kreditu na Dan obračuna za isplatu*)% Troškova prisilne naplate pod uvjetom da je Korisnik jamstva za takve Troškove prisilne naplate pribavio prethodnu pisanu suglasnost HBOR-a. Smatrat će se da je Korisnik jamstva pribavio prethodnu pisanu suglasnost HBOR-a kad se radi o Troškovima prisilne naplate nastalim uslijed radnji poduzetih po uputi HBOR-a.

Radi izbjegavanja svake dvojbe, u navedene troškove ulaze i troškovi koji proizlaze iz postupaka u kojima je Korisnik jamstva pasivna strana (tuženik, ovršenik, itd.), a koji su povezani s tražbinama nastalim temeljem Ugovora o kreditu i Ugovora o jamstvu.

1. Troškovi prisilne naplate se iskazuju i isplaćuju u valuti u kojoj ih je Korisnik jamstva platio ili po zahtjevu Korisnika jamstva u valuti Kredita.

**Članak 4. Subrogacija**

1. Ugovorne strane suglasno ugovaraju da će trenutkom isplate po Jamstvu na HBOR prijeći sve tražbine po Ugovoru o kreditu zajedno sa sporednim pravima, uključujući u razmjernom dijelu instrumenti osiguranja koji su Ugovorom o kreditu ugovoreni u korist Korisnika jamstva, i to do visine iznosa isplaćenog po Jamstvu.
2. Ugovorne strane suglasno ugovaraju da će trenutkom isplate Troškova prisilne naplate Korisniku jamstva, na HBOR prijeći sve tražbine po Ugovoru o kreditu zajedno sa sporednim pravima, uključujući u razmjernom dijelu instrumenti osiguranja koji su Ugovorom o kreditu ugovoreni u korist Korisnika jamstva, i to do visine iznosa isplaćenih Troškova prisilne naplate.

**Članak 5. Ustup radi ispunjenja**

1. Ovim Ugovorom HBOR ustupa radi ispunjenja Korisniku jamstva tražbinu iz članka 4. ovog Ugovora uvećanu za pripadajuću zakonsku zateznu kamatu koja teče od dana isplate po Jamstvu pa do namirenja HBOR-a te time ovlašćuje Korisnika jamstva da poduzme sve potrebne radnje u cilju naplate predmetne tražbine, što uključuje posebice, ali ne isključivo, pokretanje odgovarajućih izvansudskih i sudskih postupaka radi namirenja tražbine kao i sudjelovanje u stečajnim i predstečajnim postupcima nad bilo kojim od dužnika iz Ugovora o kreditu, a što Korisnik jamstva potpisom ovog Ugovora prihvaća.
2. Ugovorne strane suglasno utvrđuju da ustupom radi ispunjenja iz prethodnog stavka ovog članka između njih ne nastaje niti je prije toga postojao vjerovničko-dužnički odnos te da ustupljena tražbina iz članka 4. ovog Ugovora (dalje: Ustupljena tražbina) ostaje u imovini HBOR-a do njezinog potpunog namirenja.
3. S obzirom na pravnu prirodu ustupa radi ispunjenja te suglasna utvrđenja ugovornih strana iz prethodnog stavka ovog članka, ugovorne strane suglasno utvrđuju da će u svrhu vođenja postupka prisilne naplate Ustupljene tražbine bilo pred sudom, javnim bilježnikom ili drugim nadležnim tijelom ili poduzimanja bilo kakvih drugih radnji radi naplate iste, kao i u svrhu sudjelovanja u stečajnim i predstečajnim postupcima nad bilo kojim od dužnika iz Ugovora o kreditu, izvadak iz poslovnih knjiga HBOR-a ili Korisnika jamstva biti valjan dokaz o visini i dospijeću Ustupljene tražbine.
4. U slučaju da će u svrhu naplate Ustupljene tražbine ili u svrhu sudjelovanja Korisnika jamstva u predstečajnom i stečajnom postupku nad bilo kojim od dužnika iz Ugovora o kreditu ili u bilo kojem postupku pred sudom ili nadležnim tijelom koji se vodi u vezi Ustupljene tražbine, biti potrebna dostava bilo koje isprave i/ili podataka nadležnom tijelu ili sudu, Korisnik jamstva se obvezuje o navedenom, bez odgode, pisanim putem izvijestiti HBOR. Korisnik jamstva i HBOR se obvezuju, bez odgode, ishoditi/sastaviti/ potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate Ustupljene tražbine.

**Članak 6. Regresna naplata**

1. Korisnik jamstva se ovlašćuje i obvezuje:
2. da će, po sklapanju ovog Ugovora i primitku isplate po Jamstvu, pisano obavijestiti Krajnjeg korisnika i ostale dužnike po Ugovoru o kreditu, kao i tijelo ili sud pred kojim se vodi bilo kakav postupak u vezi tražbine iz Ugovora o kreditu, o ustupu radi ispunjenja Ustupljene tražbine, pri čemu je HBOR također ovlašten obavijestiti Krajnjeg korisnika i ostale dužnike po Ugovoru o kreditu, kao i tijelo ili sud pred kojim se vodi bilo kakav postupak u vezi tražbine iz Ugovora o kreditu, o predmetnom ustupu.
3. samostalno pokretati i sudjelovati u postupcima (voditi regresnu naplatu) te poduzimati sve radnje i donositi sve odluke u cilju naplate Ustupljene tražbine nad bilo kojim od dužnika iz Ugovora o kreditu, uključujući aktiviranje instrumenata osiguranja, osim u slučajevima iz članka 13. stavka (9) Ugovora o jamstvu, te je ovlašten i obvezan sudjelovati i postupati u predstečajnom i stečajnom postupku sukladno članku 12. Ugovora o jamstvu;
4. pribaviti prethodnu suglasnost HBOR-a za poduzimanje bilo kakvih radnji koje mogu prouzročiti troškove za HBOR;
5. pri naplati Ustupljene tražbine postupati sukladno propisima, svojim internim aktima, pravilima i procedurama te Ugovoru o kreditu, kako i inače postupa s investicijskim kreditima, odobrenim korisnicima kredita iste ili slične rizične kategorije te da Kredit neće dovoditi u nepovoljniji položaj u odnosu na ostale plasmane Krajnjeg korisnika;
6. snositi (\_\_\_\_\_\_\_\_\_\_)% *(izračunava se kao 100% - udio iznosa plaćanja po Jamstvu u ukupnom nenaplaćenom dugu po Ugovoru o kreditu na Dan obračuna za isplatu)* Troškova prisilne naplate pod uvjetima iz ovog Ugovora;
7. dostavljati HBOR-u najkasnije do kraja 1. Kalendarskog tromjesečja svake godine obavijest o trenutnim statusima u svim postupcima koji se vode u svrhu naplate Ustupljene tražbine. HBOR ima pravo u svakom trenutku zatražiti informacije o radnjama poduzetim u postupcima koji se vode u svrhu naplate Ustupljene tražbine, te se Korisnik jamstva obvezuje navedene informacije dostaviti HBOR-u u roku od 10 radnih dana;
8. proslijediti HBOR-u, svako Kalendarsko tromjesečje i to najkasnije do kraja Kalendarskog tromjesečja, \_\_\_\_\_\_% *(sukladno postotku pokrića jamstvom)* svih plaćanja koja Korisnik jamstva primi po osnovi Ugovora o kreditu i Ugovora o jamstvu, bez obzira na deklariranu namjenu, do iznosa Ustupljene tražbine, uvećane za pripadajuću zakonsku zateznu kamatu, koja teče od dana plaćanja HBOR-a do dana naplate HBOR-a, pri čemu se Korisnik jamstva obvezuje naplaćene iznose proslijediti HBOR-u u valuti u kojoj ih je Korisnik jamstva naplatio. U slučaju da HBOR primi plaćanja po osnovi Ugovora o kreditu i Ugovora o jamstvu, HBOR će \_\_\_\_\_\_\_% *(100%-postotak pokrića jamstvom)* takvih plaćanja proslijediti Korisniku jamstva, u valuti u kojoj ih je HBOR naplatio.
9. Ako je pokriće Jamstvom 50% ili više te ako HBOR radi zaštite interesa HBOR-a u određenom slučaju ocijeni potrebnim, HBOR je ovlašten pravovremeno davati upute Korisniku jamstva u svrhu poduzimanja radnji radi regresne naplate Ustupljene tražbine. Ako uslijed postupanja po takvoj obvezujućoj uputi HBOR-a Korisniku jamstva nastane šteta, HBOR se obvezuje Korisniku jamstva naknaditi isključivo nastalu običnu štetu.
10. U odnosu na Ustupljenu tražbinu, Korisnik jamstva nije ovlašten bez prethodne pisane suglasnosti HBOR-a donijeti odluku o otpisu, otpustu, prodaji ili bilo kojem drugom prijenosu, obročnoj otplati, moratoriju ili reprogramu Ustupljene tražbine, osim u slučajevima iz članka 12. Ugovora o jamstvu.
11. HBOR će snositi xx (\_\_\_\_\_\_\_\_\_\_)% *(izračunava se sukladno udjelu iznosa plaćanja po Jamstvu u ukupnom nenaplaćenom dugu po Ugovoru o kreditu na Dan obračuna za isplatu)* Troškova prisilne naplate pod uvjetima iz ovog Ugovora, osim u slučaju ispunjenja uvjeta iz čl. 13. st. 13.9. pod d) Ugovora o jamstvu odnosno iz st. 5. ovog članka kad HBOR snosi cjelokupni iznos Troškova prisilne naplate.
12. Korisnik jamstva ni u kojem slučaju, nije ovlašten bez prethodne pisane suglasnosti HBOR-a donijeti odluku o nepokretanju ili obustavi pojedinog postupka u okviru regresne naplate Ustupljene tražbine. Radi izbjegavanja svake sumnje, Korisnik jamstva nije ovlašten bez prethodne pisane suglasnosti HBOR-a donijeti odluku o obustavi cjelokupne regresne naplate Ustupljene tražbine.

Korisnik jamstva je ovlašten bez prethodne pisane suglasnosti HBOR-a:

* 1. donijeti odluku o nepokretanju ili obustavi pojedinog postupka ili radnji u okviru regresne naplate Ustupljene tražbine, ako navedeno postupanje Korisnik jamstva poduzima radi promjene načina provedbe regresne naplate s ciljem mogućeg povećanja uspjeha u naplati (primjerice, obustava ovršnog postupka na nekretnini ili/i obustava blokade računa radi postizanja sporazuma o dobrovoljnoj otplati potraživanja, i sl.),
	2. poduzeti radnje u svrhu odgode, zastoja ili prekida pojedinih radnji ili pojedinih postupaka u okviru regresne naplate Ustupljene tražbine.

Korisnik jamstva je ovlašten HBOR-u predložiti nepokretanje ili obustavu pojedinog postupka u okviru regresne naplate Ustupljene tražbine kada Korisnik jamstva procijeni i smatra da nije razumno i opravdano pokrenuti pojedini postupak (nepokretanje) ili da su iscrpljene sve, razumne i opravdane, raspoložive mogućnosti u sklopu regresne naplate Ustupljene tražbine u tom postupku (obustava), uzimajući u obzir okolnosti svakog pojedinog slučaja te kada, u slučaju podnošenja prijedloga za obustavu pojedinog postupka, pribavi mišljenje odvjetnika koje potvrđuje procjenu Korisnika jamstva.

HBOR se obvezuje u roku od 30 dana od zaprimljenog prijedloga Korisnika jamstva izdati Korisniku jamstva suglasnost za nepokretanje ili obustavu pojedinog postupka u okviru regresne naplate Ustupljene tražbine ako procijeni da nije razumno i opravdano pokrenuti pojedini postupak (nepokretanje) ili da su iscrpljene sve, razumne i opravdane, raspoložive mogućnosti u sklopu regresne naplate Ustupljene tražbine (obustava), uzimajući u obzir interne akte HBOR-a i okolnosti svakog pojedinog slučaja.

Ako u navedenom roku HBOR ne bude suglasan s prijedlogom Korisnika jamstva za obustavu pojedinog postupka, Korisnik jamstva je dužan nastaviti vođenje tog postupka u okviru regresne naplate Ustupljene tražbine, pri čemu će HBOR snositi 100% Troškova prisilne naplate u tom postupku, a koji su nastali nakon primitka prijedloga Korisnika jamstva o obustavi tog postupka.

Ako u navedenom roku HBOR ne bude suglasan s prijedlogom Korisnika jamstva za nepokretanje pojedinog postupka, Korisnik jamstva je dužan pokrenuti taj postupak u okviru regresne naplate Ustupljene tražbine, pri čemu, ako Korisnik jamstva pribavi mišljenje odvjetnika koje potvrđuje procjenu Korisnika jamstva, HBOR će snositi 100% Troškova prisilne naplate u tom postupku.

1. Korisnik jamstva neće biti odgovoran za nemogućnost naplate Ustupljene tražbine ako u sudskom, javnobilježničkom ili drugom postupku bude pravomoćno utvrđeno da Korisnik jamstva nije ovlašten voditi postupak i naplaćivati Ustupljenu tražbinu temeljem ustupa izvršenog sukladno ovom Ugovoru. U tom slučaju ugovorne strane postupiti će sukladno članku 9. ovog Ugovora.
2. HBOR i Korisnik jamstva su suglasni da su i Korisnik jamstva i HBOR ovlašteni Krajnjem korisniku, kao i tijelu ili sudu pred kojim se vodi bilo kakav postupak u vezi tražbine iz Ugovora o kreditu, dostaviti i primjerak ovog Ugovora i primjerak sklopljenog Ugovora o jamstvu, kao dokaz o izvršenom ustupu radi ispunjenja Ustupljene tražbine s HBOR-a na Korisnika jamstva.
3. U slučaju da će u svrhu naplate Ustupljene tražbine ili u svrhu sudjelovanja Korisnika jamstva u predstečajnom i stečajnom postupku nad bilo kojim od dužnika iz Ugovora o kreditu ili u bilo kojem postupku pred sudom ili nadležnim tijelom koji se vodi u vezi Ustupljene tražbine, biti potrebna dostava bilo koje isprave i/ili podataka nadležnom tijelu, Korisnik jamstva se obvezuje o navedenom, bez odgode, pisanim putem izvijestiti HBOR. Korisnik jamstva i HBOR se obvezuju, bez odgode, o trošku HBOR-a, ishoditi/sastaviti/ potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate Ustupljene tražbine ili u svrhu sudjelovanja Korisnika jamstva u navedenim postupcima koji se vode u vezi s Ustupljenom tražbinom.

# Članak 7. Povrat tražbine HBOR-u

1. HBOR je ovlašten, u svakom trenutku, nakon reguliranja Troškova prisilne naplate, jednostranom pisanom izjavom upućenom Korisniku jamstva, od njega preuzeti natrag nenamireni dio Ustupljene tražbine, uvećan za pripadajuću zakonsku zateznu kamatu, te je u navedenom slučaju HBOR obvezan slanjem pisane obavijesti obavijestiti Korisnika jamstva i Krajnjeg korisnika o preuzimanju natrag nenamirenog dijela Ustupljene tražbine i o tome da će od tada HBOR samostalno voditi sve radnje i postupke naplate nenamirenog dijela Ustupljene tražbine.
2. U slučaju iz prethodnog stavka Korisnik jamstva se obvezuje, bez odgode, o trošku HBOR-a, poduzeti sve pravne radnje kako bi se na HBOR prenijela sva prava iz Ugovora o kreditu, koja se mogu prenijeti, razmjerno iznosu nenamirenog dijela Ustupljene tražbine, uvećanog za pripadajuću zakonsku zateznu kamatu.

**Članak 8. Primjena Ugovora o jamstvu**

Ugovorne strane suglasno utvrđuju da se na odnos Ugovornih strana iz ovog Ugovora prvenstveno primjenjuju odredbe ovog Ugovora, a tek podredno, ako taj odnos nije reguliran odredbama ovog Ugovora, se primjenjuju odredbe Ugovora o jamstvu te se ugovorne strane obvezuju ispunjavati sve svoje obveze i prava predviđena istima. U slučaju da je neki odnos drugačije reguliran odredbama ovog Ugovora i Ugovora o jamstvu, primarno se za taj odnos primjenjuju odredbe ovog Ugovora.

**Članak 9. Salvatorna klauzula**

Ako bi se naknadno utvrdila ništetnost, pobojnost ili neprovedivost neke od odredbi ovog Ugovora, ovaj Ugovor u preostalom dijelu ostaje na snazi, a Ugovorne strane se obvezuju ništetnu, pobojnu ili neprovedivu odredbu zamijeniti valjanom koja će u najvećoj mjeri omogućiti ostvarivanje cilja koji se želio postići ništetnom, pobojnom ili neprovedivom odredbom.

# Članak 10. Mjerodavno pravo i način rješavanja sporova

1. Ugovorne strane suglasno utvrđuju da se na ovaj Ugovor primjenjuje pozitivno pravo Republike Hrvatske.

2. Ugovorne strane su suglasne da će eventualne nesporazume i/ili sporove proizašle iz ovog Ugovora primarno nastojati riješiti pregovorima. U slučaju da pregovori ne uspiju, ugovorne strane mogu sporove nastojati riješiti izvansudskim putem, a u suprotnom ugovaraju nadležnost suda u Zagrebu.

**Članak 11. Završne odredbe**

1. HBOR će o svom trošku kod javnog bilježnika ovjeriti potpis svojih ovlaštenih osoba na ovom Ugovoru.
2. Ovaj Ugovor sastavljen je u dva istovjetna primjerka sa snagom izvornika, od kojih je jedan za potrebe javnog bilježnika koji ovjerava potpis ovlaštenih osoba HBOR-a na ovom Ugovoru, a drugi za Korisnika jamstva. Istovremeno s ovjerom svog potpisa, HBOR će, o svom trošku, ishoditi i jedan primjerak ovjerene preslike ovog Ugovora za svoje potrebe.
3. Ugovorne strane su ovaj Ugovor u cijelosti pročitale i razumjele te ga u znak prihvaćanja potpisuju po svojim ovlaštenim zastupnicima.

Za HBOR: Za Korisnika jamstva:

*(funkcija) (funkcija)*

*(ime i prezime) (ime i prezime)*